open-index/open-wikipedia-markdown huggingface dataset:
Garden Ričas

**Garden Ričas** (, ) – Kolkatos miesto (Indija, Vakarų Bengalija) pietvakarinė dalis, įsikūrusi Hugli upės rytiniame krante. Ribojasi su Maheštalos miestu bei Kolkatos dalimis Taratala, Behala ir Kiderporu. Verčiamasi džiuto ir medvilnės pramone, įsikūrę dokai. Taip pat veikia laivų statybos, stiklo pramonės, buitinės chemijos, elektronikos, plieno gamybos, naftos ir dujų pramonės įmonės.

Garden Ričo dalyje Metiabruze yra paskutiniojo Avadho valdovo (navabo) Vadžido Ali Šacho kapavietė. Hugli ghato pakrantėje stovi paminklas indams, iš čia XIX a. pab.–XX a. pr. gabentiems į Surinamą.

## Šaltiniai
Masališkių tvenkinys

**Masališkių tvenkinys** – tvenkinys Lietuvoje, Varėnos rajone, 6 km į šiaurės rytus nuo Merkinės. Sudarytas užtvenkus Straujos upę (Nemuno intakas) 7,3 km nuo jos žiočių. Tvenkinio ilgis iš šiaurės rytų į pietvakarius – 1,14 km, plotis – iki 0,19 km. Altitudė 114 m. Krantai vietomis apaugę medžiais, šiaurinis tvenkinio galas labai užžėlęs vandens augalija, užpelkėjęs. Aplinkui įsikūręs kaimas Masališkės, plyti dirbami laukai, iš šiaurės prieina Mantvilų miškas.

Tvenkinys įrengtas 1977 m.

## Šaltiniai
* Tvenkinių katalogas. Aplinkos apsaugos ministerija. Kaunas, 1998
Kastelas

**Kastelas** () – „pilininkų“ tradicija, atsiradusi Ispanijoje, Katalonijoje, Valso mieste XIX a. „Pilininkų“ varžytuvės vyksta visame regione. Bene svarbiausios vyksta Taragonoje kas dvejus metus lyginiais metais.

Žmonių bokštai yra kilę iš tradicinių valensijietiškų šokių (*Ball dels Valencians*), kai šokėjai vainikuodami savo pasirodymą lipdavo vienas kitam ant pečių. Šie bokštai tapo pagrindine pasirodymo dalimi pietinėje Katalonijos dalyje. Laikui bėgant žmonių bokštai tapo vis sudėtingesni, dabar sudaromi ir iš 1 000 žmonių. Jie gali siekti 10 aukštų ir stovėti nuo keleto sekundžių iki keleto minučių. Seniau juos statydavo tik vyrai, dabar leidžiama dalyvauti renginiuose ir moterims, vaikams. Tai populiari šių dienų pramoga Katalonijoje, kurioje neišvengiama ir įvairių lūžių, susižeidimų, kartais mirčių, tačiau ja užsiima ir vaikai, lipantys į aukščiausius aukštus.

2010 m. gyvieji žmonių bokštai buvo įtraukti į UNESCO sąrašą kaip saugotinas nematerialaus paveldo objektas.

## Taip pat skaitykite
Panašios tradcijos kitur pasaulyje, įtrauktos į pasaulio paveldą:
* Didelės procesijų konstrukcijos ()
* Procesijų milžinai ir drakonai (, )
* Šventinis vežimas ()
## Šaltiniai

## Nuorodos
* Human Towers World
Garmo ledynas

**Garmo ledynas** – slėninis dendritinis ledynas Vakarų Pamyre (Tadžikistanas), Mokslų Akademijos kalnagūbrio vakariniame šlaite (prie Garmo kalno), tarp Petro I ir Darvazo kalnagūbrių. Ilgis – 30,4 km, plotas 115 km². Susideda iš 4 ledynų, prasidedančių firno lauke 5000–6350 m aukštyje. Ledyno liežuvio galas – 2970 m aukštyje.

## Šaltiniai
Fedor von Bock

**Fedoras fon Bokas** (,  1880 m. gruodžio 3 d. Kiustrinas – 1945 m. gegužės 4 d. Oldenburge) – vokiečių karinis veikėjas, Vermachto feldmaršalas (1940 m.).

## Biografija
Gimė Prūsijos karininko šeimoje. Potsdame baigė kadetų mokyklą ir 1898 m. jam buvo suteiktas leitenanto laipsnis. Tais pačiais metais pradėjo tarnybą 5-ajame gvardijos pėstininkų pulke. 1904 m. paskirtas bataliono adjutantu, o 1906 m. – pulko adjutantu. Nuo 1910 m. iki 1912 m. mokėsi Generalinio štabo akademijoje, kurią baigęs buvo pakeltas į kapitonus. Nuo 1913 m. tarnavo gvardijos korpuso štabe. Prasidėjus Pirmajam pasauliniam karui, tęsė tarnybą Vakarų fronte dislokuoto korpuso štabe. 1915 m. gegužę buvo perkeltas tarnauti į Rytų fronte kovojusios 11-osios armijos štabą. 1916 m. buvo paskirtas tarnauti 200-osios divizijos, veikusios Karpatuose, štabe. Tais pačiais metais pakeltas į majorus. Nuo 1917 m. balandžio vėl tarnavo Vakarų fronte dislokuoto armijos korpuso štabe. Po karo liko tarnauti Reichsvere. 1920 m. pakeltas į pulkininkus leitenantus. Veimaro respublikos laikotarpiu aktyviai dalyvavo nelegalios sukarintos organizacijos – Juodojo reichsvero – veikloje. 1924 m. paskirtas vadovauti 4-ojo pėstininkų pulko batalionui. 1925 m. pakeltas į pulkininkus. Nuo 1926 m. paskirtas 4-ojo pėstininkų pulko vadu. 1929 m. pakeltas į generolus majorus ir paskirtas vadovauti 1-ajai kavalerijos divizijai. 1931 m. pakeltas į generolus leitenantus ir paskirtas vadovauti 2-ajai divizijai. 1935 m. pakeltas į pėstininkų generolus ir paskirtas 3-osios armijų grupės vadu. 1938 m. vadovavo 8-ajai armijai, kuri užėmė Austriją. Po šios operacijos pakeltas į generolus pulkininkus. Tais pačiais metais vadovavo 2-ajai armijai, užėmusiai Sudetus. Įsiveržimo į Lenkiją metu vadovavo *armijų grupei Šiaurė*. Mūšio dėl Prancūzijos metu – vadovavo *armijų grupei B*. 1940 m. liepos 19 d. jam, kaip ir dar 11 Vermachto aukščiausio rango generolų, buvo suteiktas feldmaršalo laipsnis už jų veiksmus žaibiškai nugalint Prancūziją. 1941 m. birželį Barbarosos operacijos metu vadovavo *armijų grupei Centras*. Po netikėtos V. fon Reichenau mirties, nuo 1942 m. sausio paskirtas vadovauti *armijų grupei Pietūs*. 1942 m. liepą dėl nesutarimų su A. Hitleriu buvo nušalintas nuo pareigų ir perkeltas į rezervą. Iki karo pabaigos gyveno savo dvare Prūsijoje. 1945 m. gegužės 3 d. jo vairuojamas automobilis buvo apšaudytas Jungtinės Karalystės aviacijos. F. Von Bokas buvo sunkiai sužeistas ir kitą dieną mirė ligoninėje.

## Šaltiniai
Sakakavijos tvenkinys

**Sakakavijos tvenkinys** () – tvenkinys Jungtinių Amerikos Valstijų šiaurėje, Šiaurės Dakotoje, susidarė 1954 m. patvenkus Misūrio upę Garisono užtvanka (ties Garisono miestu). Tai trečias pagal dydį dirbtinis ežeras šalyje (po Mido ir Pauelo tvenkinių). Tvenkinys 286 km ilgio, plotis nuo 3–5 iki 23 km, sudarytas iš keleto dalių ir įlankų.

Tvenkinys sudarytas kovai su potvyniais, taip pat drėkinimo ir energetikos reikmėms.

Apie Sakakavijos tvenkinį sudaryta Fort Bertoldo indėnų rezervacija. Ten perkelti sudarant tvenkinį iškeldinti mandanų, hidatsų ir arikarų sąjungos indėnai. Tvenkinys pavadintas šošonų moters Sakakavijos (Sakagavijos), padėjusios Liuiso ir Klarko ekspedicijai, vardu.

## Šaltiniai
Šarkiškių I tvenkinys

**Šarkiškių I tvenkinys** – tvenkinys Lietuvoje, Varėnos rajone, 2 km į šiaurę nuo Matuizų, Šarkiškių miške. Sudarytas užtvenkus Duobupio upę (Merkio intakas) 1,2 km nuo jos žiočių. Tvenkinio ilgis iš pietryčių į šiaurės vakarus – 1,05 km, plotis – iki 0,14 km. Altitudė 115,6 m. Krantai neaukšti, sausi, ištisai apaugę medžiais. Priešsroviui iškart telkšo Šarkiškių II tvenkinys.

Tvenkinys įrengtas 1969 m.

## Šaltiniai
* Tvenkinių katalogas. Aplinkos apsaugos ministerija. Kaunas, 1998
Šarkiškių II tvenkinys

**Šarkiškių II tvenkinys** – tvenkinys Lietuvoje, Varėnos rajone, 2 km į šiaurę nuo Matuizų, Šarkiškių miške. Sudarytas užtvenkus Duobupio upę (Merkio intakas) 2,3 km nuo jos žiočių. Tvenkinio ilgis iš pietų į šiaurę – 0,41 km, plotis – iki 0,09 km. Altitudė 118 m. Krantai neaukšti, sausi, ištisai apaugę medžiais. Pasroviui iškart telkšo Šarkiškių I tvenkinys. Į pietus įsikūręs Šarkiškių kaimas.

## Šaltiniai
Garonos žemuma

**Garonos žemuma**, kitaip ***Akvitanijos žemuma*** arba ***Akvitanijos baseinas*** () – gamtinė sritis pietvakarių Prancūzijoje, Akvitanijoje, tarp Centrinio masyvo rytuose, Pirėnų pietuose ir Biskajos įlankos vakaruose. Žemumą kerta Garonos upė. Žemumos ilgis apie 200 km. Užima 66 000 km² plotą. Susiklostė iš mezozojaus ir kainozojaus nuogulų.

Būdingi plačialapių medžių miškai ir sodinti pušynai, Viduržemio jūros pobūdžio krūmynai. Didžiuma žemumos sukultūrinta – plyti sodai, vynuogynai, javų pasėliai, tabako plantacijos. Biskajos įlankos pakrantėje yra žemiausia, itin pelkėta žemumos dalis – Landai. Be to, pakrantėje yra aukščiausia Europoje Pilos kopa. Didžiausias miestas – Bordo.

## Šaltiniai
Garmo viršukalnė

**Garmo viršukalnė** () – viršukalnė Vakarų Pamyre, Tadžikistane, Mokslų Akademijos ir Darvazo kalnagūbrių sandūroje. Aukštis – 6595 m. Šlaituose plyti Garmo ir Geografų Draugijos ledynai.

1928–1932 m. Garmo kalnas žemėlapiuose buvo supainiotas su Stalino (dab. I. Somoni) viršukalne, ši painiava dalyje šaltinių tęsėsi ir vėliau.

## Šaltiniai
Varėnos HE tvenkinys

**Varėnos HE tvenkinys** – tvenkinys Lietuvoje, Varėnos rajone, Senosios Varėnos šiauriniame pakraštyje. Sudarytas užtvenkus Varėnės upę (Merkio intakas) 2,3 km nuo jos žiočių. Tvenkinio ilgis šiaurės-pietų-rytų kryptimi – 2,4 km, plotis – iki 0,17 km. Yra 3 salos (0,12 ha, 0,08 ha ir 0,02 ha). Altitudė 106,5 m. Krantai daugiausia aukšti, kranto linija labai vingiuota. Didžioji dalis tvenkinio telkšo Lagerių, Poligono ir Varėnos miškuose, tik pietinė dalis – Senosios Varėnos gyvenvietėje. Tvenkinio užtvanka eina kelias , vakarine pakrante – kelias .

Tvenkinys įrengtas 1956 m., o 2000 m. pastatyta 150 kW galios mažoji hidroelektrinė.

## Šaltiniai

* Tvenkinių katalogas. Aplinkos apsaugos ministerija. Kaunas, 1998
Varėnos II tvenkinys

**Varėnos II tvenkinys** – tvenkinys Lietuvoje, Varėnos rajone, Varėnos miesto šiaurrytiniame pakraštyje. Sudarytas užtvenkus Derėžnyčios upę (Merkio intakas) 7,9 km nuo jo žiočių. Tvenkinio ilgis iš pietryčių į šiaurės vakarus – 1,83 km, plotis – iki 0,41 km. Altitudė 114,5 m. Krantai aukšti, kranto linija labai vingiuota. Aplinkui stūkso Varėnos II miškas. Pasroviui iškart telkšo Varėnos I tvenkinys, priešsroviui už 0,56 km – Varėnos III tvenkinys. Pietine pakrante eina kelias .

Tvenkinys įrengtas 1968 m.

## Šaltiniai

* Tvenkinių katalogas. Aplinkos apsaugos ministerija. Kaunas, 1998
Zsa Zsa Speck

**Zsa Zsa Speck** (tikrasis vardas **Perry Pandrea**) buvo Marilyn Manson & The Spooky Kids klavišininkas 1989 metais. Jo sceninis vardas yra Zsa Zsa Gabor ir Richard Speck kombinacija, taip buvo sugalvota pagal grupės standartą, kad vienas vardas yra gražios moters, o kitas - serijinio žudiko. Klavišininkas buvo pakeistas į Madonna Wayne Gacy kiek vėliau, bet tais pačiais 1989.

Savo knygoje *The Long Hard Road Out of Hell* Marilyn Manson aprašė Zsa Zsa kaip nerangų spoguotą jaunuolį.
Varėnos III tvenkinys

**Varėnos III tvenkinys** – tvenkinys Lietuvoje, Varėnos rajone, Varėnos miesto rytiniame pakraštyje. Sudarytas užtvenkus Derėžnyčios upę (Merkio intakas) jos aukštupyje 10,3 km nuo jos žiočių. Tvenkinio ilgis iš rytų į vakarus – 0,37 km, plotis – iki 0,1 km. Altitudė 122 m. Kranto linija labai vingiuota, krantai aukšti. Pasroviui už 0,56 km telkšo Varėnos II tvenkinys. Tvenkinį supa Beržupio miškas. Pietine pakrante eina kelias . Pietvakarinėje pakrantėje yra paplūdimys.

## Šaltiniai
Vydenių tvenkinys

**Vydenių tvenkinys** – tvenkinys Lietuvoje, Varėnos rajone, 11 km į pietryčius nuo Varėnos, pietrytiniame Vydenių kaimo pakraštyje. Sudarytas užtvenkus Uosupio upę (Ūlos intakas) jos aukštupyje 21,4 km nuo jos žiočių. Tvenkinio ilgis iš rytų į vakarus – 0,34 km, plotis – iki 0,18 km. Altitudė 168,8 m. Krantai žemi, sausi. Aplinkui plyti dirbami laukai.

## Šaltiniai
Jonavos IV tvenkinys

**Jonavos IV tvenkinys** arba **Gervių tvenkinys** – tvenkinys Lietuvoje, Jonavos rajone, Jonavos miesto šiaurinėje dalyje. Sudarytas užtvenkus Varnakos upelį (Neries intakas) 2,9 km nuo jo žiočių. Tvenkinio ilgis iš šiaurės rytų į pietus – 0,58 km, plotis – iki 0,16 km. Altitudė 63 m. Krantai daugiausia žemi. Vakarinė ir šiaurinė pakrantės apaugę medžiais ir krūmynais. Pietuose per Raudonąją užtvanką įteka į Jonavos III tvenkinį. Priešsroviui ant bevardžio upelio iškart telkšo Jonavos V (Melnytėlės) tvenkinys, pasroviui – Jonavos III tvenkinys. Tvenkinį skersai kerta kelias .

## Šaltiniai
Manresa

**Manresa** (isp. ir ) – miestas šiaurės rytų Ispanijoje, Katalonijoje, Barselonos provincijoje, 65 km į šiaurės vakarus nuo Barselonos, prie Kardenerio upės. Tekstilės, chemijos (gumos, mineralinių trąšų), elektrotechnikos, odos pramonė, vystomas turizmas. Apylinkėse kasama kalio druska. Manresoje veikia konservatorija, meno mokykla. Į rytus nuo miesto įsteigtas Sant Ljorenso del Munto gamtos parkas, tolėliau iškyla Monseratas.

## Paveldas

Manresoje išlikę daug tradicinės architektūros paveldo: Senasis romėnų tiltas (atstatytas XII a., vėliau sugriautas 1939 m. ir atstatytas 1962 m.), XIV a. Naujasis tiltas, XIV–XV a. Švč. Mergelės Marijos bažnyčia (kataloniškosios gotikos stilius), XVII a. barokinė jėzuitų Šv. Ignaco bažnyčia, pastatyta ant uolos (joje kurioje kurį laiką gyveno jėzuitų ordino steigėjas Šv. Ignacas Lojola), XVIII a. barokinė rotušė ir Teismo rūmai, taip pat šiuolaikinės architektūros Manresos kazino.

## Istorija

Senovėje Manresa (romėnų vadinta *Minorisa*) buvo iberų gyvenvietė. 711 m. miestą užėmė arabai, bet 796 m. apleido. Vėliau miestas pateko į Karolio Didžiojo valdą. Po vietos gyventojų sukilimo 827 m., Manresa buvo nusiaubta frankų, o 841 ir 842 m. vėl užpulta arabų. Miestas buvo apleistas, o atkurtas vėl X a. Rekonkistos laikais Manresa buvo svarbi tvirtovė kovoje prieš maurus, iki 1492 m. gyveno didelė žydų bendruomenė. Klestintį miestą vėliau nuniokojo maro epidemija. 1522–1523 m. Manresoje buvo apsistojęs Ignacas Lojola, todėl miestas tapo piligrimystės vieta. XIX a. plėtojosi audimo verslas. Manresa apgriauta per Ispanijos pilietinį karą.

## Sportas
* Manresos „Bàsquet“ – krepšinis.

## Galerija

LaCova.JPG|*La Cova* – Šv. Ignaco bažnyčia
Seu de Manresa.JPG|Švč. Mergelės Marijos bažnyčia
Manresa, Pont Vell y Cova de Sant Ignasi-PM 40294.jpg|Senasis tiltas (*Pont Vell*)
254 Casino de Manresa, pg. Pere III 27, angle sud-est.jpg|Manresos kazino


## Šaltiniai
Katalonijos kalnai

**Katalonijos kalnai** () – kalnai Pirėnų pusiasalyje, šiaurės rytų Ispanijoje, Katalonijoje, driekiasi nuo Ebro deltos pietvakariuose į šiaurės rytus lygiagrečiai pagal Viduržemio jūros pakrantę. Ilgis ~250 km. Aukštis siekia – 1712 m (Turo de l’Homės k., Montseni masyvas).

Sudaro dvi lygiagrečios kalnų grandinės – Katalonijos pakrantės kalnagūbris (, ), kurios aukštis iki 763 m (Montnegrės k.) ir Katalonijos priekrančių kalnagūbris (, ), kurios aukštis iki 1712 m. Kalnagūbrius skiria tektoninis slėnis. Kalni raukšliniai luistiniai, susideda iš granito, kvarcito, smiltainio, klinties, iškilę per hercininę ir alpinę kalnodaras. Yra karstinių (Santa Kovos) ir nekarstinių urvų (pvz., smiltainiuose susidaręs Serat del Vento urvas). Pietryčiuose kalnus raižo gilūs upių (Ljobregato, Tero ir kt.) slėniai. Kalnų šlaituose veši visžaliai kietalapių miškai (juose auga ir kamštiniai ąžuolai, kaštainiai, bukai, alepinės pušys, pinijos) bei makija, papėdėse – alyvmedžių plantacijos, vynuogynai, sodai, kukurūzų, kviečių pasėliai.

Rytinė Katalonijos kalnų papėdė tankiai apgyvendinta – ten įsikūrusi Barselona ir jos priemiesčiai.


Serra de Godall des de prop de la Foradada P1170211.JPG|Godalio aukštuma. Katalonijos pakrantės kalnagūbris
150 Ca la Manescala (Centelles), amb el Puigsagordi al fons.jpg|Maneskalos kalnas. Katalonijos priekrančių kalnagūbris
Feel the mountain.jpg|Montseni masyvas
Sistema prelitoral central - 62.jpg|Miškai Katalonijos priekrančių kalnagūbryje


## Šaltiniai
Sinodas

**Sinodas** ( 'susirinkimas') – krikščionių bažnyčios susirinkimas, šaukiamas nuspręsti doktrinos, administravimo ar taikymo klausimus. Žodis naudojamas katalikybėje, stačiatikybėje ir protestantizme.

## Katalikybėje
Katalikybėje sinodu vadinamas nuo IV a. visos šalies ordinarų, bažnytinės provincijos vyskupų arba vyskupijos aukštesniųjų dvasininkų susirinkimas, įsteigtas 1965 m.

Pripažįstami 7 svarbiausi sinodai: Nikėjos, Konstantinopolio, Efezo, Chalkedono, II Konstantinopolio, III Konstantinopolio, II Nikėjos.

## Stačiatikybėje
Sinodas stačiatikybėje – aukščiausia jų valdžia (aukšto rango dvasininkų kolegija), kuriai vadovauja bažnyčios vadovas (arkivyskupas, metropolitas, patriarchas).

Visuotinai pripažįstami 6 stačiatikių sinodai: Trulo susirinkimas (692 m.), IV Konstantinopolio susirinkimas (879–880 m.), V Konstantinopolio susirinkimas (1341–1351 m.), Jasės sinodas (1642 m.), Jeruzalės sinodas (1672 m.), Konstantinopolio sinodas (1872 m.).

## Protestantizme
Protestantizme sinodas reiškia dvasininkų ir pasauliečių atstovų kolegiją bažnyčios reikalams spręsti. Sinodai čia nėra šaukiami ir neužima tokios svarbios vietos kaip kitose krikščionių konfesijose.
Lokio tvenkinys

**Lokio tvenkinys** – tvenkinys Lietuvoje, Jonavos rajone, 4 km į šiaurės rytus nuo Jonavos miesto centro. Sudarytas užtvenkus Lokio upę (Neries intakas) 0,83 km nuo jos žiočių. Tvenkinio ilgis iš šiaurės į pietus – 0,53 km, plotis – iki 0,1 km. Altitudė 43,3 m. Rytinis krantas aukštas. Krantai plačiai apaugę medžiais (Lokėnėlių miškas). Į rytus stūkso Lokėnėlių piliakalnis ir Lokėnėlių kaimas, į vakarus – Gudžionių piliakalnis ir Gudžionių kaimas.

## Šaltiniai
Markutiškio tvenkinys

**Markutiškio tvenkinys** – tvenkinys Lietuvoje, Jonavos rajone, 10 km į šiaurės rytus nuo Jonavos miesto. Sudarytas užtvenkus Lokio upę (Neries intakas) 11,4 km nuo jos žiočių. Tvenkinio ilgis iš šiaurės rytų į pietvakarius – 0,38 km, plotis – iki 0,08 km. Altitudė 69,3 m. Krantai neaukšti. Šiaurinė tvenkinio dalis virtusi pelke (anksčiau tvenkinio plotas buvo 5,8 ha), stūkso Kaušankos miškas.

Pietinėje pakrantėje yra buvusio Markutiškių dvaro sodyba. Šalia įsikūręs Markutiškių kaimas.

## Šaltiniai
Carles Puigdemont

**Karlesas Pučdemonas** (; g. 1962 m. gruodžio 29 d. Amere) – Katalonijos politikas, žurnalistas.

Katalonijos separatistų lyderis. 2016–2017 m. Katalonijos vyriausybės prezidentas, 2017 m. spalio 27 d. Ispanijos valdžios atleistas iš prezidento posto dėl neteisėtai suorganizuoto Katalonijos referendumo dėl nepriklausomybės.

## Biografija
Gimė kepėjų dinastijos šeimoje, antras tarp 8 vaikų. Mokėsi Amero vidurinėje mokykloje, vėliau Žironos internatinėje mokykloje. Žironos universitete studijavo katalonų filologiją (nebaigė). 1981 m. tapo regioniniu žurnalistu, leidinių redaktoriumi. 1999 m. įkūrė ir vadovavo Katalonijos naujienų agentūrai. 2004 m. pradėjo leisti naują žurnalą „Catalonia Today“.

Vedęs rumunų žurnalistę Marcelą Topor.

## Politinė karjera
1983 m. tapo dešiniųjų centristinės partijos *Convergència i Unió* rėmėju. 2006 m. išrinktas Katalonijos parlamentaru. 2011 m. tapo Žironos meru. 2016 m. išrinktas Katalonijos vyriausybės prezidentu. 2017 m. Katalonijos parlamentui vienašališkai paskelbus Katalonijos Respubliką ir dėl šio žingsnio Ispanijai įvedus regione tiesioginį valdymą, K. Pučdemonas pasitraukė į Belgiją.

2019 m. tapo europarlamentaru.

## Šaltiniai

## Nuorodos
* Oficiali svetainė
Kuigalių tvenkinys

**Kuigalių tvenkinys** – tvenkinys Lietuvoje, Jonavos rajone, 8 km į vakarus nuo Žeimių miestelio. Sudarytas užtvenkus Barupės upę (Nevėžio intakas) 26 km nuo jos žiočių. Tvenkinio ilgis iš pietryčių į šiaurės vakarus – 0,96 km, plotis – 0,1 km. Altitudė 55,7 m. Krantai neaukšti, sausi. Tvenkinį supa sodai ir dirbami laukai. Šiaurinėje pakrantėje įsikūręs Kuigalių kaimas. Tvenkinį skersai kerta kelias .

## Šaltiniai
Kunigiškių tvenkinys

**Kunigiškių tvenkinys** – tvenkinys Lietuvoje, Jonavos rajone, Jonavos miesto pietinėje dalyje. Sudarytas užtvenkus Taurostos upelį (Neries intakas) 0,43 km nuo jo žiočių. Tvenkinio ilgis iš šiaurės rytų į pietvakarius – 0,18 km, plotis – iki 0,05 km. Altitudė 43,1 m. Krantai žemi. Aplinkui stūkso miškelis, Taurostos parkas. Į pietryčius eina kelias .

## Šaltiniai
Panoterių prūdas

**Panoterių prūdas** – tvenkinys Lietuvoje, Jonavos rajone, 13 km į rytus nuo Žeimių miestelio, Panoterių miestelio pietvakariniame pakraštyje. Sudarytas užtvenkus bevardį upelį (Noteros intakas) 1,54 km nuo jo žiočių. Tvenkinio ilgis pietvakarių-šiaurės rytų-šiaurės kryptimi – 0,44 km, plotis – iki 0,1 km. Altitudė 84,2 m. Krantai neaukšti, sausi, beveik ištisai apaugę medžiais. Šiaurinėje dalyje yra medžiais apaugęs pusiasalis, pietiniame krante prasideda Bareišių miškas. Veikia kaimo turizmo sodyba.

## Šaltiniai
2017 m. pasaulio sunkiosios atletikos čempionatas

**2017 m. [[pasaulio sunkiosios atletikos čempionatas]]** – geriausių pasaulio sunkiosios atletikos sportininkų varžybos, vykusios 2018 m. lapkričio 28 – gruodžio 5 dienomis JAV mieste Anaheime.

## Dopingas
Tarptautinė sunkiosios atletikos federacija dėl reguliarių dopingo vartojimo pažeidimų iš čempionato diskvalifikavo devynias šalis: Rusija, Kinija, Kazachija, Armėnija, Turkija, Moldova, Ukraina, Baltarusija, Azerbaidžanas. Sprendimas priimtas po virtinės teigiamų dopingo testų pakartotinai ištyrus 2008 m. ir 2012 m. vasaros olimpinių žaidynių mėginius.

## Transeksualūs sportininkai
Pasaulio čempionate pirmą kartą dalyvavo lytį pakeitusi sportininkė. Naujosios Zelandijos atstovė Laurel Hubbard pakeitė lytį iš vyro 2012 m., o nuo 2017 m. jai leista dalyvauti sunkiosios atletikos moterų varžybose. Hubbard laimėjo sidabro medalius rovimo ir daugiakovės rungtyse.

## Moterų svorio kategorijos
Pirmą kartą pasaulio čempionate vyrai ir moterys turėjo tokį patį svorio kategorijų kiekį. Moterų varžybose neliko svorio kategorijos virš 75 kg, kurią pakeitė svorio kategorijos iki 90 kg ir virš 90 kg.

## Medalių lentelė

## Rezultatai

### Vyrai

### Moterys

## Lietuvos dalyvavimas
;Vyrai

Aurimas Didžbalis pelnė bronzą rovimo rungtyje ir sidabrą daugiakovėje, bet medaliai buvo anuliuoti dėl teigiamo dopingo rezultato.

## Nuorodos
* Oficiali svetainė
Ruklos I tvenkinys

**Ruklos I tvenkinys** – tvenkinys Lietuvoje, Jonavos rajone, Ruklos miestelio pietiniame pakraštyje. Sudarytas užtvenkus Ruklelės upelį (Neries intakas) 1,14 km nuo jo žiočių. Tvenkinio ilgis iš vakarų į rytus – 0,28 km, plotis – iki 0,07 km. Altitudė 56,1 m. Krantai aukštoki, apaugę mišku. Tvenkinys labai užžėlęs vandens augmenija, faktiškai virtęs pelke.

## Šaltiniai
Vitalijus Mutko

**Vitalijus Mutko** (, g. 1958 m. gruodžio 8 d.) – Rusijos politikas, šalies sporto veikėjas. Nuo 2016 m. V. Mutko yra Rusijos vicepremjeras.

1999 m. V. Mutko baigė teisės studijas Sankt Peterburgo universitete.

Nuo 2003 iki 2008 m. politikas buvo Sankt Peterburgo senatorius.

Nuo 2008 iki 2012 m. ėjo šalies sporto, turizmo ir jaunimo politikos ministro pareigas. Antroje kadencijoje iki 2016 m. buvo Rusijos sporto ministras.

2016 m. spalio 19 d. prisijungė prie šalies premjero Dmitrijaus Medvedevo komandos ir tapo vienu iš šalies vicepremjerų.

## Kaltinimai korupcija
V. Mutko kartu su Rusijos komanda dalyvavo 2010 m. žiemos olimpinėse žaidynėse Kanadoje. Po žaidynių Rusijos parlamento tyrimas atskleidė, kad politikas 12 kartų viršijo suteiktą nakvynės ir maitinimo biudžetą. Pagal ataskaitas, vien pusryčiams buvo išleista 4 500 JAV dolerių, o už kiekvieną politiko naktį viešbutyje buvo sumokėta 1 499 JAV doleriai.

## Dopingas

2015 m. lapkričio 9 d. nepriklausomos Pasaulinės antidopingo agentūros komisijos tyrimas parodė, kad politikas buvo susijęs su plataus masto dopingo naudojimo schema lengvosios atletikos varžybose. Pasak komisijos pirmininko Dick Pound, „neįmanoma, kad jis (Mutko) nebūtų žinojęs apie dopingo schemas. Ir, jei jis apie tai žinojo, jis ir prisidėjo prie to“. Vėliau buvo pateikti kaltinimai, kad V. Mutko įtakojo Rusijos antidopingo agentūros veiklą, nors ji turi veikti be politikų įtakos.

2017 m. gruodžio 5 d. TOK visam gyvenimui pašalino V. Mutko iš olimpinio sporto veiklos dėl jo veiklos dopingo skandale.

## Visuomeninės pareigos
* Nuo 2009 m. FIFA vykdomojo komiteto narys
* Sankt Peterburgo futbolo federacijos viceprezidentas
* Visuomeninio paramos fondo už futbolo Sankt Peterburge paramą ir vystymą „Geltonasis pelikanas“ įkūrėjas ir prezidentas
* Specialaus Sankt Peterburgo olimpinio komiteto prezidentas
* 2005–2009 – Rusijos futbolo sąjungos prezidentas
* 2001–2003 – Rusijos Premjer lygos prezidentas
* Nuo 2015 m. Rusijos futbolo sąjungos prezidentas

## Šaltiniai

|-

|-

|-
Ruklos II tvenkinys

**Ruklos II tvenkinys** – tvenkinys Lietuvoje, Jonavos rajone, 1 km į pietus nuo Ruklos miestelio. Sudarytas užtvenkus Ruklelės upelį (Neries intakas) 2,5 km nuo jo žiočių. Tvenkinio ilgis iš pietų į šiaurę – 0,3 km, plotis – iki 0,09 km. Altitudė 57,7 m. Krantai aukšti, apaugę mišku (Gaižiūnų miškas). Į rytus nuo užtvankos telkšo 0,54 ha tvenkinys.

## Šaltiniai
Airijos futbolas 2012 m.

**[[Airijos futbolas]] [[2012]] m.**
*  prasidėjo 2012 m. pavasarį, baigėsi 2012 m. rudenį;
* s turnyras prasidėjo 2012 m. pavasarį, finalas įvyko 2012 m. rudenį;
* s turnyras prasidėjo 2012 m. pavasarį, finalas įvyko 2012 m. rudenį.

## Čempionatas

Pirmenybės vadinosi Premjer divizionu (), jame dalyvavo 
12 komandų (2 daugiau nei praėjusiame sezone). Buvo žaidžiama trijų ratų sistema, visos ekipos sužaidė po 30 rungtynių. Sligo Rovers tapo čempionais. Galutinė lentelė:

* Derry City nugalėjo Airijos futbolo taurės finale ir pateko į UEFA Europos lyga 2013–2014 m.
* Monaghan United pasitraukė iš pirmenybių po 14 turų, jų pasiekti rezultatai anuliuoti.

Pereinamosiose rungtynėse Dundalk FC nugalėjo kovoje dėl išlikimo bendru rezultatu 4–2 ir išsaugojo vietą elito divizione. Waterford United FC bandė užginčyti pereinamųjų rungtynių rezultatus, tačiau jų pretenzijos nebuvo patenkintos ir rezultatai liko galioti.

----

## Taurės
### Nacionalinė taurė

Airijos futbolo taurė () buvo pagrindinis futbolo taurės turnyras Airijoje. Derry City nugalėjo varžovus finale 3-2 ir iškovojo šalies futbolo taurę. Lemiamos sezono kovos:

----

----

----
----

----

### Lygos taurė

Airijos futbolo lygos taurė buvo antrinis taurės turnyras Airijoje, jame dalyvavo dviejose stipriausiose lygose žaidžiantys klubai ir kai kurios žemesniųjų lygų komandos. Taurę iškovojo Shamrock Rovers FC. Lemiamos sezono kovos:

----

----

----
----

----

## Šaltiniai

## Nuorodos
* Ireland 2011-20 (Claudionicoletti.eu)
* Ireland 2012 (Rsssf.org)
* Foot.dk archyvas
* SOCCERWAY
* Lygos taurės (Flashscore)
Airijos futbolas 2015 m.

**[[Airijos futbolas]] [[2015]] m.**
*  prasidėjo 2015 m. pavasarį, baigėsi 2015 m. rudenį;
* s turnyras prasidėjo 2015 m. pavasarį, finalas įvyko 2015 m. rudenį;
* s turnyras prasidėjo 2015 m. pavasarį, finalas įvyko 2015 m. rudenį.

## Čempionatas

Pirmenybės vadinosi Premjer divizionu (), jame dalyvavo 12 komandų. Buvo žaidžiama trijų ratų sistema, visos komandos sužaidė po 33 rungtynes. Dundalk FC tapo čempionais. Galutinė lentelė:

Pereinamosiose rungtynėse Finn Harps FC nugalėjo bendru rezultatu 2–1 ir išsikovojo vietą aukščiausioje lygoje.

----

----

## Taurės
### Nacionalinė taurė

Airijos futbolo taurė () buvo pagrindinis futbolo taurės turnyras Airijoje. Dundalk FC nugalėjo finale 1-0 ir iškovojo šalies futbolo taurę. Lemiamos sezono kovos:

----

----

----
----

### Lygos taurė

Airijos futbolo lygos taurė buvo antrinis taurės turnyras Airijoje, jame dalyvavo dviejose stipriausiose lygose žaidžiantys klubai ir kai kurios žemesniųjų lygų komandos. Taurę iškovojo Saint Patrick's Athletic FC. Lemiamos sezono kovos:

----

----

----
----

----

### Supertaurė

Sezono atidarymo rungtynėse dėl trofėjaus varžėsi praėjusio sezono čempionai ir taurės laimėtojai.

## Šaltiniai

## Nuorodos
* Ireland 2011-20 (Claudionicoletti.eu)
* Ireland 2015 (Rsssf.org)
* Foot.dk archyvas
* SOCCERWAY
* Lygos taurė (Flashscore)
Grėbalai (Varnionys)

**Grėbalai** (, ) – kaimas Gudijoje, Gardino srityje, Astravo rajone, Varnionių kaimiškojoje apylinkėje. Įsikūręs 12 km į šiaurės rytus nuo Astravo, 5 km į rytus nuo Varnionių. Yra prie svarbios kelių sankirtos – eina geležinkelis link Astravo atominė elektrinės, praeina keliai Varnionys–Gervėčiai ir Ašmena–Gožė.

## Šaltiniai
Varona

**Varona** (, ) – kaimas Gudijoje, Gardino srityje, Astravo rajone, Varnionių kaimiškojoje apylinkėje. Įsikūręs 15 km į šiaurę nuo Astravo, 5 km į šiaurės vakarus nuo Varnionių. Įsikūręs prie Vilniaus–Polocko plento ir jo atšakos į Astravą. Per kaimą teka Siankonkos upelis, sudarytas tvenkinys. Yra Šv. Jurgio katalikų bažnyčia.

## Šaltiniai
Žarneliai

**Žarneliai** (, ) – kaimas Gudijoje, Gardino srityje, Astravo rajone, Varnionių kaimiškojoje apylinkėje. Įsikūręs 24 km į šiaurės rytus nuo Astravo, 17 km į nuo Varnionių, 2 km nuo Lietuvos sienos. Kaimą iš vakarų supa miškai, iš šiaurės – Vilija. Pasiekiamas keliuku iš Trakininkų I.

## Šaltiniai
Karveliai (Astravas)

**Karveliai** (, ) – kaimas Gudijoje, Gardino srityje, Astravo rajone, Varnionių kaimiškojoje apylinkėje. Įsikūręs 10 km į šiaurę nuo Astravo, 4 km į vakarus nuo Varnionių. Gatvinio išdėstymo. Yra fermos. Iš pietų supa miškai. Praeina Varnionių–Lenkiškių kelias.

## Šaltiniai
Lenkiškės (Astravas)

**Lenkiškės** (, ) – kaimas Gudijoje, Gardino srityje, Astravo rajone, Varnionių kaimiškojoje apylinkėje. Įsikūręs 11 km į šiaurės vakarus nuo Astravo, 8 km į vakarus nuo Varnionių, miškų apsuptyje. Į kaimą ateina kelias iš Varnionių. Pietuose yra smėlio karjeras.

## Šaltiniai
Kūliškės

**Kūliškės** (, ) – kaimas Gudijoje, Gardino srityje, Astravo rajone, Varnionių kaimiškojoje apylinkėje. Įsikūręs 16 km į šiaurę nuo Astravo, 6 km į šiaurės vakarus nuo Varnionių, prie Siankankos upelio. Pro šį gatvinį kaimą eina Varonos–Nidžionių keliukas.

## Šaltiniai
Nidžionys

**Nidžionys** arba ***Nidžiūnai*** (, ) – viensėdis Gudijoje, Gardino srityje, Astravo rajone, Varnionių kaimiškojoje apylinkėje. Įsikūręs 18 km į šiaurę nuo Astravo, 7 km į šiaurės vakarus nuo Varnionių, Vilijos kairiajame krante, prie Siankankos upelio žiočių. Į šį gatvinį kaimą ateina keliukas iš Varonos.

## Šaltiniai
Jurijus Borisovas

**Jurijus Borisovas** (g. 1956 m. gegužės 17 d. Primorės krašte) – rusų verslininkas.

## Biografija

1962 m. kartu su tėvais apsigyveno Lietuvos SSR. Tarnavo sovietinėje armijoje iki 1991 m. Iki 1991 m. Kauno aviacijos gamyklos vyr. inžinierius. 1991–1997 m. įmonės „Aviabaltika“ darbuotojas, nuo 1997 m. – įmonės direktorius.

2002–2004 m. Lietuvos liberalų demokratų partijos narys.

## Apdovanojimai

* 2001 m. Dariaus ir Girėno medalis (atimtas 2006 m.)

## Šaltiniai
Griškaičiai

**Griškaičiai** (, ) – viensėdis Gudijoje, Gardino srityje, Astravo rajone, Varnionių kaimiškojoje apylinkėje. Įsikūręs 13 km į šiaurę nuo Astravo, 5 km į šiaurės vakarus nuo Varnionių, prie Siankankos upelio. Ateina keliukas iš Varnionių.

## Šaltiniai
Padvarė (Varnionys)

**Padvarė** arba ***Padvariškės*** (, ) – kaimas Gudijoje, Gardino srityje, Astravo rajone, Varnionių kaimiškojoje apylinkėje. Įsikūręs 22 km į šiaurės vakarus nuo Astravo, 14 km nuo Varnionių. Eina keliai į Bistryčią, Žarnelius, Trakininkus I. Aplink dunkso miškai.

## Šaltiniai
Padvarė (reikšmės)

**Padvarė** reiškia:
* viensėdis Švenčionių rajone;
* kaimai Gudijoje:
** Astravo rajone, Varnionių k. a.;
** Astravo rajone, Mikailiškių k. a.;
** Varanavo rajone.
Tartokas (Astravas)

**Tartokas** (, ) – kaimas Gudijoje, Gardino srityje, Astravo rajone, Varnionių kaimiškojoje apylinkėje. Įsikūręs 18 km į šiaurės vakarus nuo Astravo, 9 km nuo Varnionių, miškų apsuptyje, Vilijos kairiajame krante, prie santakos su Tartoko upeliu. Keliai į Bistryčią, Varoną, Trakininkus I.

## Šaltiniai
Valeikiškės

**Valeikiškės** (, ) – viensėdis Gudijoje, Gardino srityje, Astravo rajone, Varnionių kaimiškojoje apylinkėje. Įsikūręs 15 km į šiaurės rytus nuo Astravo, 11 km į vakarus nuo Varnionių, miškų apsuptyje, prie Vilniaus–Polocko plento.

## Šaltiniai
Linamargiai

**Linamargiai** (, ) – išnykęs viensėdis Gudijoje, Gardino srityje, Astravo rajone, Varnionių kaimiškojoje apylinkėje. Įsikūręs 17 km į šiaurės vakarus nuo Astravo, 13 km nuo Varnionių. Buvo miškų apsuptyje, laukų keliuku pasiekiamas iš Ihnacovos.

## Šaltiniai
Gervėčių apylinkė (Astravas)

**Gervėčių kaimiškoji apylinkė** () – apylinkė Gudijoje, Astravo rajone. Centras – Gervėčiai.

2013 m. prie Gervėčių apylinkės prijungta Astravo kaimiškoji apylinkė.

2009 m. 64,9 % gyventojų buvo gudai, 22,5 % – lietuviai, 4,4 % – lenkai, 3,9 % – rusai, 3,6 % – ukrainiečiai.

## Gyvenvietės
;Miesteliai:
* Gervėčiai (*Гервяты*) · Dailidėlės (*Дайлідкі*) · Rimdžiūnai (*Рымдзюны*)
;Kaimai:
* Ažulaukė (*Ажулаўка*) · Ažuraistė (*Ажуройсці*) · Antoniškės (*Антонішкі*) · Bagdoniškės (*Багданішкі*) · Bajorai (*Баяры*) · Bezdenos (*Бязданы*) · Vaškūnai (*Вашкуны*) · Viktasina (*Віктасіна*) · Didžiulės Jokintonys (*Вялікія Якентаны*) · Didelės Jacinos (*Вялікія Яцыны*) · Gaigaliai (*Гайголі*) · Galčiūnai (*Гальчуны*) · Gėliūnai (*Гелюны*) · Gibirdė (*Гібірда*) · Girios (*Гіры*) · Gruodžiai (*Гродзі*) · Grėbalai (*Грэбалы*) · Gudininkai (*Гудзянікі*) · Dubokas (*Дубок*) · Zevelcai (*Завельцы*) · Užupis (*Зарэчча*) · Kerplėšinė (*Керплашына*) · Kereliai (*Керэлі*) · Kliučnykai (*Ключнікі*) · Knystuškės (*Кністушкі*) · Mažutės Jokintonys (*Малыя Якентаны*) · Mažos Jacinos (*Малыя Яцыны*) · Mockos (*Мацкі*) · Mižanai (*Міжаны*) · Mieleišiūnai (*Мілайшуны*) · Milcėjos (*Мільцеі*) · Miciūnai (*Міцюны*) · Navasiolkai (*Навасёлкі*) · Naujos Jokintonys (*Новыя Якентаны*) · Paprūdė (*Падпруддзе*) · Palestina (*Палесціна*) · Peliagrinda (*Пелегрында*) · Petrikai (*Петрыкі*) · Papiškės (*Попішкі*) · Ponys (*Пугавічы*) · Sakalaičiai (*Сакалойці*) · Svirtiškės (*Свіршчына*) · Sorgaucai (*Соргаўцы*) · Senoji Rudnia (*Старая Рудня*) · Subeliai (*Субялі*) · Trakeliai (*Тракелі*) · Čechai (*Чэхі*) · Šatrininkai (*Шатэрнікі*) · Šveilionys (*Швяйляны*) · Juzulina (*Юзуліна*)

;Viensėdžiai:
* Babraunykai (*Бабраўнікі*) · Valeikūnai (*Валейкуны*) · Vuscizerjė (*Вусцізер’е*) · Zialenka (*Зяленка*) · Maliuta (*Малюта*) · Slabada (*Слабодка*).

## Šaltiniai
Černiškės (Astravas)

**Černiškės** (, ) – kaimas Gudijoje, Gardino srityje, Astravo rajone, Varnionių kaimiškojoje apylinkėje. Įsikūręs 7 km į šiaurės rytus nuo Astravo, 5 km į pietryčius nuo Varnionių, prie Gožės ištakų. Šalimais praeina Ašmenos–Gožės plentas, ateina vieškelis iš Varnionių.

## Šaltiniai
Columbia Pictures

**Columbia Pictures Industries, Inc.** (geriau žinoma kaip **Columbia Pictures**) –  yra amerikiečių kino gamybos įmonė ir platintoja. „Sony Entertainment“ padalinys.

## Istorija
1918 m. brolių Kohnų ir Joe Brandto dėka buvo įkurta „Cohn-Brandt-Cohn“ (CBC) kino kompanija, tuomet buvo kuriami tik trumpametražiai filmai. Siekdami pagerinti savo įvaizdį, Kohnai 1924 m. sausio 10 d. pervadino į „Columbia Pictures Corporation“. „Columbia Pictures“ produktų liniją daugiausia sudarė nebrangios laidos, įskaitant komedijas, sporto rungtynes, įvairius serialus ir animacinius filmus. XX a. 8-ojo deš. pradžioje kompanija beveik bankrutavo.

1990 m. kompaniją nusipirko „Sony“.
Dopingas Rusijoje

**[[Dopingas|Dopingo]] vartojimas [[Rusija|Rusijoje]]** turi sistematinių bruožų. Dėl to iš rusų atimti 49 olimpiniai medaliai. Tai daugiausia iš visų šalių ir virš trečdalio iš visų atimtų medalių.

## 2014 m. įtarimai
2014 m. gruodį ARD tyrėjas Hajo Zepeltas parodė žurnalistinį tyrimą apie masinį Rusijos dopingo slapstymą. Filme paskelbta apie masinį rusų dopingo vartojimą lengvojoje atletikoje, o situacija palyginta dopingu Rytų Vokietijoje.

2015 m. lapkritį WADA paskelbė savo tyrimo išvadas. Dėl jų IAAF nušalino visus rusus nuo dalyvavimo lengvosios atletikos varžybose. Britų antidopingo agentūra padėjo WADA atlikti tyrimus Rusijoje, bet susidūrė su FSB trukdymu ir negalėjo baigti savo tyrimų.

Rusijos antidopingo agentūros vadovui Grigorijui Rodčenkovui apkaltinus Rusiją masiškai klastojant dopingo tyrimus per 2014 m. žiemos olimpiadą Sočyje, WADA Kanados mokslininkui Ričardui Maklarenui pavedė atlikti tyrimą.

## McLaren tyrimas

2016 m. liepos R. Maklareno ataskaitoje įrodyta, kad mažiausiai 2011-2015 m. rugpjūčio Rusijos vyriausybė su FSB vykdė masinį ir sisteminį dopingo mėginių klastojimą. Ataskaitoje nustatyta, kad prie to prisidėjo ir tuometinis Rusijos sporto ministras Vitalijus Mutko.

WADA, po Maklareno tyrimo išvadų, paskelbė kad Rusijos antidopingo agentūra negali veikti, tad rusams reikia uždrausti varžytis 2016 m. vasaros olimpinėse žaidynėse. TOK su tokia rekomendacija nesutiko ir leido kiekvieno sporto federacijai spręsti dėl Rusijos sportininkų dalyvavimo olimpiadoje. Olimpinių žaidynių pradžios išvakarėse 278 Rusijos sportininkams dalyvauti žaidynėse leista, o 111 dėl dopingo vartojimo buvo nušalinti.

Priešingai kolegoms, Tarptautinis parolimpinis komitetas, anoniminiu balsavimu pašalino Rusijos komandą iš 2016 m. vasaros parolimpinių žaidynių ir suspendavo Rusijos parolimpinį komitetą. Komitetas turėjo įrodymų, kad dopingo tyrimų klastojimo atvejai buvo naudojami ir 2014 m. žiemos parolimpinėse žaidynėse.

## 2017 m. suspendavimas
2017 m. lapkritį TOK speciali tyrimo komisija konstatavo, kad „dopingo tyrimų rezultatų keitimo schema buvo vienas iš didžiausių Olimpinių žaidynių sąžiningumo ir reputacijos principų pažeidimų.“ 

2017 m. gruodžio 5 d. TOK suspendavo Rusijos olimpinį komitetą ir nušalino sportininkus iš 2018 m. žiemos olimpiados. Kai kuriems rusams leido dalyvauti po olimpine vėliava, gavus Prancūzijos politikės Valérie Fourneyron vadovaujamos komandos leidimą. Jos komandą sudarė TOK, WADA ir Pasaulinės tarptautinių sporto federacijų sąjungos nariai. Tuo pačiu dėl veiklos dopingo skandale, TOK visiems laikams nušalino V. Mutko iš olimpinio sporto.

2017 m. gruodžio viduryje TOK nusprendė ir dėl 6 Rusijos ledo ritulio moterų rinktinės atstovių. Dėl teigiamo dopingo testo visam gyvenimui suspenduotos Inna Dubanok, Jekaterina Lebedeva, Jekaterina Paškevič, Anna Šibanova, Jekaterina Smolenceva ir Galina Skiba.

V. Putinas teigė, kad Rusijai būtų pažeminimas dalyvauti sporto varžybose be šalies vėliavos. Vėliau jo patarėjas teigė, kad Rusija nedraus savo sportininkams dalyvauti žaidynėse po neutralia vėliava.

## Taip pat skaitykite
* Dopingas Rytų Vokietijoje

## Šaltiniai
Bartaičių tvenkinys

**Bartaičių tvenkinys** – tvenkinys Lietuvoje, Kaišiadorių rajone, Gudienos gyvenvietės rytiniame pakraštyje. Sudarytas užtvenkus L-8 upelį jo aukštupyje 3,1 km nuo žiočių (Lomenos intakas). Tvenkinio ilgis iš šiaurės vakarų į pietryčius – 0,84 km, plotis – iki 0,18 km. Yra 0,07 ha sala. Altitudė 98,3 m. Krantai aukštoki, aplinkui plyti dirbami laukai. Į pietus įsikūręs Bartaičių kaimas, į rytus – Rečionių kaimas.

Tvenkinys įrengtas 1964 m.

## Šaltiniai

* Tvenkinių katalogas. Aplinkos apsaugos ministerija. Kaunas, 1998
Šiaurės Airijos futbolas 2016–2017 m.

**[[Šiaurės Airija|Šiaurės Airijos]] futbolo varžybos [[2016]]–[[2017]] m.**
*  prasidėjo 2016 m. rugpjūčio 6 d, baigėsi 2017 m. balandžio 29 d.;
* s turnyras prasidėjo 2016 m. rugpjūčio d., finalas įvyko 2017 m.;

## 2016–2017 m. NIFL Premiership
* **Premier Division** – pirmos pakopos, elito divizionas, aukščiausia lyga.
* 116-osios pirmenybės, kurias organizavo Airijos futbolo asociacija.
* Po 33 turų pirmenybės buvo skeliamos pusiau. 
* Pirmasis šešetas kovojo stipriųjų grupėje. 
* 7-12 vietas užėmusios žaidė silpnųjų grupėje.
### Komandų rikiuotė
#### Stipriųjų grupė
*  Čempionais tapo Linfield.

#### Silpnųjų grupė

### Pereinamosios rungtynės (NIFL Premiership play-off)
Dėl išlikimo kovojo Premjer divizione 11 vietą užėmusi Carrick Rangers ekipa ir Institute iš žemesniojo diviziono.
----

----

* **Carrick Rangers nugalėjo bendru rezultatu 5–2 ir išsaugojo vietą aukščiausiame divizione.**
----

### Atrankos į Europos Lygos turnyrą rungtynės
#### Pusfinalio rungtynės
----

Ballymena United pusfinalyje 5-2 nugalėjo varžovus ir pateko į finalą.
----
----

Glenavon pusfinalyje 5-3 nugalėjo varžovus ir pateko į finalą.
--------

#### Finalo rungtynės
----

* **[[Ballymena United FC|Ballymena United]] finale nugalėjo varžovus 2-1 ir iškovojo teisę žaisti [[UEFA Europos lyga 2017–2018 m.]] turnyre.**
----

## 2016–2017 m. [[Šiaurės Airijos futbolo taurė]]
**[[Šiaurės Airijos futbolo taurė]]** ( – „Airijos taurė“) vyksta nuo 1880 metų.
* Linfield FC nugalėjo varžovus ir iškovojo taurę.
#### Finalo ir pusfinalio rungtynės

### Finalo rungtynės
----

* **[[Linfield FC|Linfield]] nugalėjo varžovus rezultatu 3-0 ir iškovojo taurę.**
----

## Išnašos

## Nuorodos
* Šiaurės Airijos futbolo pirmenybės
* Šiaurės Airijos futbolo taurės rezultatai
Airijos futbolas 2018 m.

**[[Airijos futbolas]] [[2018]] m.**
*  prasidėjo 2018 m. vasario 16 d., baigėsi 2018 m. spalio 26 d.;
* s turnyras prasidėjo 2018 m. pavasarį, finalas įvyko 2018 m. lapkričio 4 d.;
* s turnyras prasidėjo 2018 m. pavasarį, finalas įvyko 2018 m. rugsėjo 16 d.

## Lygos
### Premjer divizionas

Pirmenybės vadinosi Premjer divizionu (), jame dalyvavo 
10 komandų (sumažintas dalyvių skaičius nuo 12 iki 10). Komandos kovojo keturių ratų sistema, sužaidė po 36 rungtynes. Dundalk FC čempionų titulą užsitikrino 2018 m. spalio 5 d., čempionai artimiausius persekiotojus aplenkė net 10 taškų. Galutinė lentelė:

### I divizionas

I divizionas – antros pakopos pirmenybės (). Čia dalyvavo 10 komandų (dalyvių skaičius padidėjo nuo 8 iki 10). Pirmenybių nugalėtojais tapo UCD ir iškovojo teisę žaisti 2019 m. elito divizione. Galutinė lentelė:

Trys I diviziono komandos (užėmusios antrą, trečią ir ketvirtą vietą) varžėsi pereinamajame turnyre dėl patekimo į elito divizioną. 

Drogheda United FC nugalėjo ir iš tolimesnės kovos eliminavo Shelbourne FC.

----

----

----

Finn Harps FC pateko į pereinamųjų rungtynių finalą.
----

----

----
----

Finale Finn Harps FC nugalėjo varžovus bendru rezultatu 3-0 ir iškopė į elito divizioną. Limerick FC pralaimėjo kovoje dėl išlikimo ir prarado vietą elite.

----

----

----

## Taurės
### Nacionalinė taurė

Airijos futbolo taurė () buvo pagrindinis futbolo taurės turnyras Airijoje. Dundalk nugalėjo finale ir iškovojo taurę. Lemiamos sezono kovos:

----

----

----
----

----

### Lygos taurė

Derry City nugalėjo varžovus finale ir iškovojo taurę. Lemiamos sezono kovos:

----

----

----
----

----

### Supertaurė

Sezono atidarymo rungtynėse dėl trofėjaus varžėsi praėjusio sezono čempionai ir taurės laimėtojai.

## Šaltiniai

## Nuorodos
* Ireland 2011-20 (Claudionicoletti.eu)
* Ireland 2018 (Rsssf.org)
* SOCCERWAY: Premier League
* 2018 m. sezonas pagal SOCCERWAY
* SOCCERWAY: First division
Šiaurės Airijos futbolas 2015–2016 m.

**[[Šiaurės Airija|Šiaurės Airijos]] futbolo varžybos [[2015]]–[[2016]] m.**
*  prasidėjo 2015 m. rugpjūčio 8 d, baigėsi 2016 m. balandžio 30 d.;
* s turnyras prasidėjo 2015 m. rugpjūčio d., finalas įvyko 2016 m.;

## 2015–2016 m. NIFL Premiership
* **Premier Division** – pirmos pakopos, elito divizionas, aukščiausia lyga.
* 115-osios pirmenybės, kurias organizavo Airijos futbolo asociacija.
* Po 33 turų pirmenybės buvo skeliamos pusiau. 
* Pirmasis šešetas kovojo stipriųjų grupėje. 
* 7-12 vietas užėmusios sužaidė ratą silpnųjų grupėje.
### Komandų rikiuotė
#### Stipriųjų grupė
*  Čempionais tapo Crusaders.

#### Silpnųjų grupė

### Pereinamosios rungtynės (NIFL Premiership play-off)

Kovoje dėl išlikimo Ballinamallard United jėgas išmėgino su žemesniojo diviziono Institute ekipa.
----

----

* **[[Ballinamallard United FC|Ballinamallard United]] nugalėjo bendru rezultatu 5–4 ir išsaugojo vietą stipriausiame divizione.**
----

## Atrankos į Europos lygos turnyrą rungtynės

Pusfinalio rungtynėse Glentoran nugalėjo varžovus ir pateko į finalą. 
----

----

* **[[Cliftonville FC|Cliftonville]] finale nugalėjo varžovus rezultatu 3-2 ir iškovojo kelialapį į [[UEFA Europos lyga 2016–2017 m.]] turnyrą.**
----

## 2015–2016 m. [[Šiaurės Airijos futbolo taurė]]
**[[Šiaurės Airijos futbolo taurė]]** ( – „Airijos taurė“) vyksta nuo 1880 metų.
* Glenavon FC nugalėjo varžovus ir iškovojo taurę.
#### Finalo ir pusfinalio rungtynės

### Finalo rungtynės
----

* **[[Glenavon FC|Glenavon]] finale nugalėjo varžovus rezultatu 2-0 ir iškovojo taurę.**
----

### Pusfinalio rungtynės
----

Glenavon  pusfinalyje nugalėjo varžovus 4-3 ir iškopė į finalą.
----
----

Linfield pusfinalyje nugalėjo varžovus 3-0 ir iškopė į finalą.
-----

## Išnašos

## Nuorodos
* Šiaurės Airijos futbolo pirmenybės
* Šiaurės Airijos futbolo taurės rezultatai
Bačkonių II tvenkinys

**Bačkonių II tvenkinys** – tvenkinys Lietuvoje, Kaišiadorių rajone, 3,5 km į rytus nuo Žiežmarių miesto. Sudarytas užtvenkus Kalpės upelį (Strėvos intakas) 1,3 km nuo jo žiočių. Tvenkinio ilgis iš šiaurės į pietus – 0,2 km, plotis – iki 0,08 km. Altitudė 98,5 m. Šiaurvakarinis krantas aukštas. Krantai apaugę mišku. Šalia yra buvusio Bačkonių dvaro sodyba ir Bačkonių kaimas. Šiaurine pakrante eina kelias . Pasroviui už 0,39 km telkšo Bačkonių I tvenkinys.

## Šaltiniai
Šiaurės Airijos futbolas 2012–2013 m.

**[[Šiaurės Airija|Šiaurės Airijos]] futbolo varžybos [[2012]]–[[2013]] m.**
*  prasidėjo 2012 m. rugpjūčio 11 d., baigėsi 2013 m. balandžio 27 d.;
* s turnyras prasidėjo 2012 m. rugpjūčio d., finalas įvyko 2013 m.;

## 2012–2013 m. NIFL Premiership
* **Premier Division** – pirmos pakopos, elito divizionas, aukščiausia lyga.
* 112-osios pirmenybės, kurias organizavo Airijos futbolo asociacija.
* Po 33 turų pirmenybės buvo skeliamos pusiau. 
* Pirmasis šešetas kovojo stipriųjų grupėje. O 7–12 vietas užėmusios sužaidė ratą silpnųjų grupėje.
### Komandų rikiuotė
#### Stipriųjų grupė
*  Čempionais tapo Cliftonville.

#### Silpnųjų grupė

### Pereinamosios rungtynės

Donegal Celtic dėl išlikimo kovojo su žemesniojo diviziono Warrenpoint Town ekipa.

----

----
----

* Po dvejų rungtynių buvo lygus rezultatas 2–2.  
* Dėka svečiuose pelnyto įvarčio Warrenpoint Town pateko į elito divizioną.
* Donegal Celtic prarado vietą elito divizione.
------

## 2012–2013 m. [[Šiaurės Airijos futbolo taurė]]
**[[Šiaurės Airijos futbolo taurė]]** ( – „Airijos taurė“) vyksta nuo 1880 metų.
* Glentoran FC nugalėjo varžovus ir iškovojo taurę.
#### Finalo ir pusfinalio rungtynės

### Finalo rungtynės
----

* **[[Glentoran FC|Glentoran]] nugalėjo varžovus rezultatu 3-1 ir iškovojo taurę.**
----

### Pusfinalio rungtynės
----

Glentoran pusfinalyje nugalėjo varžovus 1-0 ir pateko į finalą.
----
----

Cliftonville pusfinalyje nugalėjo varžovus 2-0 ir pateko į finalą.
-------

## Išnašos

## Nuorodos
* Šiaurės Airijos futbolo pirmenybės
* Šiaurės Airijos futbolo taurės rezultatai
Šiaurės Airijos futbolas 2008–2009 m.

**[[Šiaurės Airija|Šiaurės Airijos]] futbolo varžybos [[2008]]–[[2009]] m.**
*  prasidėjo 2008 m. rudenį, baigėsi 2009 m. pavasarį;
* s turnyras prasidėjo 2008 m. rudenį, finalas įvyko 2009 m. pavasarį;

## 2008–2009 m. Premier Division
* **Premier Division** – pirmos pakopos, elito divizionas, aukščiausia lyga.
* 108-osios pirmenybės, kurias organizavo Airijos futbolo asociacija.
### Komandų rikiuotė
#### Stipriųjų grupė
* Čempionais tapo Glentoran.

#### Silpnųjų grupė

### Pereinamosios rungtynės
* Bangor po sezono pranešė, kad dėl finansinių problemų nesiruošia dalyvauti elito diviziono licencijavimosi procese, todėl iškrito į žemesnį divizioną. Paskutinę vietą užėmusi komanda Dungannon Swifts kovojo pereinamosiose rungtynėse dėl išlikimo.
----

----

* Dungannon Swifts rungtynėse dėl išlikimo po dviejų rungtynių rezultatas buvo lygus 2-2, tačiau ekipa išliko elito divizione dėka svečiuose pelnyto įvarčio.
-----

## 2008–2009 m. [[Šiaurės Airijos futbolo taurė]]
**[[Šiaurės Airijos futbolo taurė]]** ( – „Airijos taurė“) vyksta nuo 1880 metų.
* Crusaders FC nugalėjo varžovus ir iškovojo taurę.
#### Finalo ir pusfinalio rungtynės

### Finalo rungtynės
----

* **[[Crusaders FC|Crusaders]] nugalėjo varžovus rezultatu 1-0 ir iškovojo taurę.**
----

## Išnašos

## Nuorodos
* Šiaurės Airijos futbolo pirmenybės
* Šiaurės Airijos futbolo taurės rezultatai
Šiaurės Airijos futbolas 2007–2008 m.

**[[Šiaurės Airija|Šiaurės Airijos]] futbolo varžybos [[2007]]–[[2008]] m.**
*  prasidėjo 2007 m. rudenį, baigėsi 2008 m. pavasarį;
* s turnyras prasidėjo 2007 m. rudenį, finalas įvyko 2008 m. pavasarį;

## 2007–2008 m. čempionatas
* **Premier Division** – pirmos pakopos, elito divizionas, aukščiausia lyga.
* 107-osios pirmenybės, kurias organizavo Airijos futbolo asociacija.
### Komandų rikiuotė
* Čempionais tapo Linfield.

* Pastaba. Po sezono lyga buvo restruktūrizuota. Taikomos gan griežtos licencijavimosi taisyklės, todėl dalis klubų nesugebėjo licencijuotis.

## 2007–2008 m. [[Šiaurės Airijos futbolo taurė]]
**[[Šiaurės Airijos futbolo taurė]]** ( – „Airijos taurė“) vyksta nuo 1880 metų.
* Linfield FC nugalėjo varžovus ir iškovojo taurę.
#### Finalo ir pusfinalio rungtynės

### Finalo rungtynės
----

* **[[Linfield FC|Linfield]] nugalėjo varžovus rezultatu 2-1 ir iškovojo taurę.**
----

## Išnašos

## Nuorodos
* Šiaurės Airijos futbolo pirmenybės
* Šiaurės Airijos futbolo taurės rezultatai